gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3495, del 14-05-1999 (1999/3376)

RESOLUCIÓ de 2 de març de 1999, del conseller d'Obres Públiques, Urbanisme i Transports, per al qual s'aprova definitivament la modificació puntual número 10 (en tres aspectes) del Pla General d'Ordenació Urbana d'Alacant.
------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3495

Data del DOGV
:   14-05-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/3376


Data del document
:   02-03-1999

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Alacant
    * pla d'urbanisme

RESOLUCIÓ de 2 de març de 1999, del conseller d'Obres Públiques, Urbanisme i Transports, per al qual s'aprova definitivament la modificació puntual número 10 (en tres aspectes) del Pla General d'Ordenació Urbana d'Alacant. [1999/Q3376]
  
El conseller d'Obres Públiques, Urbanisme i Transports, per la Resolució de 2 de març de 1999, va aprovar definitivament la modificació puntual número 10 (en tres aspectes) del Pla General d'Ordenació Urbana d'Alacant.
  
Contra aquesta resolució, que exhaureix la via administrativa, es podrà interposar un recurs contenciós administratiu, davant del Tribunal Superior de Justícia de la Comunitat Valenciana, en el termini de dos mesos, comptats des de l'endemà de la notificació. Per a la interposició d'aquest recurs serà requisit imprescindible que, prèviament, el recurrent en comunique a aquest òrgan la interposició. Tot això de conformitat amb el que estableixen els articles 57.2.f i 58 de la Llei Reguladora de la Jurisdicció Contenciosa Administrativa, i els articles 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Tot això, sense perjudici que es puga interposar qualsevol altre recurs que es considere oportú.
  
El text de la resolució, juntament amb les Normes Urbanístiques aprovades, s'ha publicat en el Butlletí Oficial de la Província d'Alacant número 80, de 9 d'abril de 1999.
Diari Oficial de la Generalitat Valenciana


Sumari del DOGV 3564, del 19-08-1999 (1999/6965)

Expedient número 1998/01/20. Adjudicació de l'adquisició d'un estand firal per a l'ús en quatre fires i emmagatzematge durant un any per poder ser reutilitzat.
---------------------------------------------------------------------------------------------------------------------------------------------------------------

### Dades del document

Número de DOGV
:   3564

Data del DOGV
:   19-08-1999

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   1999/6965


Organisme emissor
:   Conselleria d'Agricultura, Pesca i Alimentació

Tipus de document
:   Anunci

Expedient número 1998/01/20. Adjudicació de l'adquisició d'un estand firal per a l'ús en quatre fires i emmagatzematge durant un any per poder ser reutilitzat. [1999/6965]
  
1. Entitat adjudicadora.
  
a) Organisme: Conselleria d'Agricultura, Pesca i Alimentació
  
b) Dependència que tramita l'expedient: Servei de Gestió Administrativa
  
c) Número d'expedient: 1998/01/20
  
2. Objecte del contracte:
  
a) Tipus de contracte: subministrament
  
b) Descripció de l'objecte: adquisició d'un estand firal per a l'ús en quatre fires i emmagatzematge durant un any per poder ser reutilitzat
  
c) Diari oficial i data de publicació de l'anunci de licitació: DOGV: ?-
  
3. Tramitació, procediment i forma d'adjudicació:
  
a) Tramitació: urgència
  
b) Procediment: negociat
  
c) Forma: ?-
  
4. Pressupost de base de licitació:
  
Import total: 07.570.221 PTA
  
5. Adjudicació:
  
a) Data: 18.02.1998
  
b) Contractista: Serveis Complet SA.
  
c) Nacionalitat: espanyola
  
d) Import d'adjudicació: 72.195.151 PTA.
Diari Oficial de la Generalitat Valenciana


Sumari del DOGV 3446, del 03-03-1999 (1999/1040)

Actuacions número 116/1997. Cèdula de citació a comparéixer.
------------------------------------------------------------

### Dades del document

Número de DOGV
:   3446

Data del DOGV
:   03-03-1999

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   1999/1040


Organisme emissor
:   Jutjat de Primera Instància Número 7 de Castelló de la Plana

Tipus de document
:   Anunci

Actuacions número 116/1997. Cèdula de citació a comparéixer. [1999/M1040]
  
Mitjançant aquesta cèdula i en virtut del que ha acordat aquest jutjat en la resolució d'aquesta data, actuacions de judici declaratiu ordinari de menor quantia número 116/1998, seguit a instància del Consorci de Compensació d'Assegurances contra el senyor Marcos Vinicio Borja Silva, sobre reclamació de quantitat de 1.399.399 pessetes, se cita a comparéixer en legal forma al demandat esmentat, perquè en el termini de 10 dies, comparega en les actuacions, personant-se en forma, amb l'advertència que, si no ho fa, serà declarat en rebel·lia i l'afectarà el perjudici que corresponga segons dret.
  
I perquè conste i valga de citació a comparéixer en forma al demandat, el senyor Marcos Vinicio Borja Silva, expedisc aquesta cèdula per a la inserció en el Butlletí Oficial de la Província de Castelló.
Diari Oficial de la Generalitat Valenciana


Sumari del DOGV 3585, del 17-09-1999 (1999/7862)

Notificació de la proposta de Resolució 85/1999, dictada en expedient sancionador.
----------------------------------------------------------------------------------

### Dades del document

Número de DOGV
:   3585

Data del DOGV
:   17-09-1999

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1999/7862


Organisme emissor
:   Conselleria de Justícia i Administracions Públiques

Tipus de document
:   Anunci

Notificació de la proposta de Resolució 85/1999, dictada en expedient sancionador. [1999/M7862]
  
De conformitat amb allò que ha acordat aquesta secretaria general, i a l'empara del que s'ha disposat en els articles 59.4 i 58.1 de la Llei 30/1992 de Règim Jurídic de les Administracions Públiques i del Procediment Administratiu Comú, mitjançant el present edicte, es notifica al senyor Pascual Rocamora Riquelme la proposta de Resolució 85/1999, dictada en l'expedient sancionador que s'ha tramitat en el Servei d'Espectacles i Establiments Públics:
  
De conformitat amb allò que s'ha disposat en la Llei 2/1991, de 18 de febrer, de la Generalitat Valenciana (DOGV núm. 1.492, de 26.02.1991), en relació amb el Reial Decret 1.398/1993, de 4 d'agost, pel qual s'aprova el reglament del procediment per a l'exercici de la potestat sancionadora; per proposta de resolució de l'expedient 85/1999, de data 4 de juny de 1999, formulada per l'instructor de l'expedient, senyor Manuel Saiz Blanco, per la qual es proposa sancionar el senyor Pascual Rocamora Riquelme, amb últim domicili conegut a efectes de notificació a l'avinguda de Juan Carlos I, número 4-primer P de Múrcia, titular de l'establiment situat al carrer del Mesón, s/n, de Pilar de la Horadada, amb sanció de 125.000 pessetes, per presumpta infracció tipificada en l'article 22.a) de la Llei 2/1991.
  
El que es posa en coneixement de la persona interessada, als efectes oportuns i previstos en l'article 58.1 de la Llei 30/1992 de Règim Jurídic de les Administracions Públiques i del Procediment Administratiu Comú. Així mateix, es comunica que en virtut de l'article 31.b) de la Llei 2/1991 disposa d'un termini de 15 dies comptats a partir de l'endemà a la present notificació, perquè aporte quantes al·legacions, documents o informació estime convenients. Es considera el present edicte com a proposta de resolució als efectes previstos en els articles 18 i 19 del Reial Decret 1.398/1993.
  
Alacant, 23 d'agost de 1999.- La secretària general: Carmen Galipienso Calatayud.
Diari Oficial de la Generalitat Valenciana


Sumari del DOGV 3472, del 13-04-1999 (1999/2505)

Informació pública del projecte de reparcel·lació de la Unitat d’Execució 2-A El Gallipont.
-------------------------------------------------------------------------------------------

### Dades del document

Número de DOGV
:   3472

Data del DOGV
:   13-04-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/2505


Organisme emissor
:   Ajuntament de Riba-roja de Túria

Tipus de document
:   Anunci

Informació pública del projecte de reparcel·lació de la Unitat d'Execució 2-A El Gallipont. [1999/S2505]
  
L'Alcaldia per resolució número 103/1999, de 8 de febrer, ha acordat iniciar la tramitació per a l'aprovació del projecte de reparcel·lació de la Unitat d'Execució 2-A del Gallipont, redactat per l'arquitecte el senyor Vicente Soriano Martí, a l'empara del que disposa en l'article 69, en relació amb l'article 46.3 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Se sotmet l'esmentat projecte a informació pública per un termini de 20 dies hàbils, comptadors a partir de l'endemà de la publicació d'aquest anunci en el Diari Oficial de la Generalitat Valenciana.
  
Es fa constar que durant aquest termini els interessats en aquest procediment hi podran formular les al·legacions que els pertoquen segons dret.
  
L'indicat projecte, junt amb l'expedient administratiu, podrà consultar-se en el departament de secretaria d'aquest ajuntament, en hores d'oficina.
Diari Oficial de la Generalitat Valenciana


Sumari del DOGV 3514, del 10-06-1999 (1999/5389)

RESOLUCIÓ de 19 de maig de 1999, de la Direcció General de Recursos Humans, mitjançant la qual se cita les persones interessades en el recurs contenciós administratiu núm. 590/1999.
-------------------------------------------------------------------------------------------------------------------------------------------------------------------------------------

### Dades del document

Número de DOGV
:   3514

Data del DOGV
:   10-06-1999

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   1999/5389


Organisme emissor
:   Conselleria de Sanitat

Tipus de document
:   Resolució

RESOLUCIÓ de 19 de maig de 1999, de la Direcció General de Recursos Humans, mitjançant la qual se cita les persones interessades en el recurs contenciós administratiu núm. 590/1999. [1999/5389]
  
El Jutjat Contenciós Administratiu número dos de València ha reclamat a aquesta unitat administrativa l'expedient referent al procediment següent:
  
Recurrent: Joaquín Antonio Casanoves Femenia i altres.
  
Persones interessades: participants en el concurs-oposició per a la provisió de vacants de facultatius especialistes, convocat per Resolució de 18 de gener de 1999, de la Direcció General de Recursos Humans de la Conselleria de Sanitat.
  
Assumpte: recurs contenciós administratiu interposat contra la Resolució de 18 de gener de 1999, de la Direcció General de Recursos Humans que convoca el concurs-oposició per a la provisió de vacants facultatius especialistes.
  
Referència del tribunal: procediment abreujat núm. 590/1999.
  
Segons que disposa l'article 49 de la Llei 29/1998, de 13 de juliol, Reguladora de la Jurisdicció Contenciosa Administrativa, se cita les persones interessades en el procediment descrit per tal que puguen comparéixer en les actuacions judicials i personar-s'hi en la via jurisdiccional en el termini de nou dies. No obstant això, es fa constar que la Generalitat Valenciana, representada pels lletrats del Gabinet Jurídic de la Presidència, compareix en el present recurs en defensa del manteniment de l'acte recorregut.
  
València, 19 de maig de 1999.- El director general de Recursos Humans: Pompeyo Esparza Bernabeu.
Diari Oficial de la Generalitat Valenciana


Sumari del DOGV 3440, del 23-02-1999 (1999/1343)

Recurs contenciós administratiu número 02/1119/1998.
----------------------------------------------------

### Dades del document

Número de DOGV
:   3440

Data del DOGV
:   23-02-1999

Secció del DOGV
:   IV. ADMINISTRACIÓ DE JUSTÍCIA - B) INTERPOSICIÓ O NO-ADMISSIÓ DE RECURSOS

Número del document
:   1999/1343


Organisme emissor
:   Tribunal Superior de Justícia (TSJ)

Tipus de document
:   Anunci

Recurs contenciós administratiu número 02/1119/1998. [1999/Q1343]
  
El president de la Sala Contenciosa Administrativa del Tribunal Superior de Justícia de la Comunitat Autònoma Valenciana, Secció Segona, fa saber:
  
Que el senyor Francisco Barberá Molina ha interposat un recurs contenciós administratiu, amb el número 02/1119/1998, contra la Resolució de data 16 de gener de 1997, dictada per la Conselleria de Sanitat, expedient número 68-1/1996, i contra aquesta recurs ordinari el 12 de febrer de 1997, que desestima la Resolució de 16 de febrer de 1998, expedient del recurs ordinari 79/1997, sobre l'obertura de farmàcia a Sant Vicent del Raspeig, Alacant.
  
Cosa que es fa pública a l'efecte establit en l'article 60 de la llei d'aquesta jurisdicció.
Diari Oficial de la Generalitat Valenciana


Sumari del DOGV 3636, del 30-11-1999 (1999/9669)

RESOLUCIÓ de 10 de novembre de 1999, de la Universitat de València, per la qual nomena, en virtut de concurs, la senyora Josefa Pérez Blasco professora titular d'universitat, en l'àrea de coneixement de Psicologia Evolutiva i de l'Educació.
------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3636

Data del DOGV
:   30-11-1999

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   1999/9669


Organisme emissor
:   Universitat de València

Tipus de document
:   Resolució

RESOLUCIÓ de 10 de novembre de 1999, de la Universitat de València, per la qual nomena, en virtut de concurs, la senyora Josefa Pérez Blasco professora titular d'universitat, en l'àrea de coneixement de Psicologia Evolutiva i de l'Educació. [1999/Q9669]
  
D'acord amb la proposta formulada per la comissió constituïda per a jutjar el concurs convocat per la Resolució de 29 de desembre de 1998, de la Universitat de València (BOE de 28 de gener de 1999), per a la provisió de la plaça de professor titular d'universitat (concurs número 53/1999) i tenint en compte que el concursant proposat compleix els requisits establits en l'apartat 2 de l'article 5 del Reial Decret 1.888/1984, de 26 de setembre, aquest rectorat, fent ús de les atribucions que li confereix l'article 42 de la Llei 11/1983, de 25 d'agost, de Reforma Universitària, i altres disposicions que la despleguen, resol:
  
Nomenar la senyora Josefa Pérez Blasco professora titular d'universitat en l'àrea de coneixement de Psicologia Evolutiva i de l'Educació, adscrita al Departament de Psicologia Evolutiva i de l'Educació.
  
València, 10 de novembre de 1999.- El rector: Pedro Ruiz Torres.
Diari Oficial de la Generalitat Valenciana


Sumari del DOGV 3475, del 16-04-1999 (1999/2634)

RESOLUCIÓ de 26 de febrer de 1999, de la Universitat de València per la qual nomena, en virtut de concurs, el senyor Vicent Carratalá Deval, professor titular d'universitat de l'àrea de coneixement Educació Física i Esportiva.
----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3475

Data del DOGV
:   16-04-1999

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   1999/2634


Organisme emissor
:   Universitat de València

Tipus de document
:   Resolució

RESOLUCIÓ de 26 de febrer de 1999, de la Universitat de València per la qual nomena, en virtut de concurs, el senyor Vicent Carratalá Deval, professor titular d'universitat de l'àrea de coneixement Educació Física i Esportiva. [1999/M2634]
  
D'acord amb la proposta formulada per la comissió constituïda per jutjar el concurs convocat per la Resolució de la Universitat de València de 5 de febrer de 1998 (BOE de 21 de febrer de 1998) per a la provisió de la plaça de professor titular d'universitat (concurs número 32/1998), i tenint en compte que el concursant proposat compleix els requisits establits a l'apartat 2 de l'article 5 del Reial Decret 1.888/1984, de 26 de setembre, aquest Rectorat, fent ús de les atribucions que li confereix l'article 42 de la Llei 11/1983, de 25 d'agost, de Reforma Universitària i altres disposicions que la despleguen, resol:
  
Nomenar el senyor Vicent Carratalá Deval professor titular d'universitat de l'àrea de coneixement d'Educació Física i Esportiva, adscrita al Departament de Didàctica de l'Expressió Musical, Plàstica i Corporal.
  
València, 26 de febrer de 1999.- El rector: Pedro Ruiz Torres.
Diari Oficial de la Generalitat Valenciana


Sumari del DOGV 3443, del 26-02-1999 (1999/871)

Rotlle d'apel·lació número 1.092/1997. Cèdula de notificació.
-------------------------------------------------------------

### Dades del document

Número de DOGV
:   3443

Data del DOGV
:   26-02-1999

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   1999/871


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 1.092/1997. Cèdula de notificació. [1999/Q871]
  
La Secció Sisena de l'Audiència Provincial de València ha dictat, en el rotlle d'apel·lació número 1.092/1997, la sentència que té com a encapçalament i part dispositiva el que es diu tot seguit:
  
«Audiència Provincial de València
  
Secció Sisena
  
Sentència número 1232
  
- Presidenta: Ana Pérez Tórtola
  
- Magistrades:
  
· Purificación Martorell Zulueta
  
· Sonia Mollá Nebot.
  
València, 23 de desembre de 1998
  
La Secció Sisena de l'Audiència Provincial de València, integrada per les persones anotades al marge, sent-ne ponent Purificación Martorell Zulueta, ha vist aquest recurs d'apel·lació a ambdós efectes, interposat contra la sentència de 31 de juliol de 1997, actuacions de judici declaratiu de menor quantia 495/1996, tramitades pel Jutjat de Primera Instància número 3 de Sueca, València.
  
Han sigut parts en el recurs, com a apel·lant, el senyor Francisco Ricardo Botella Vendrell, representat pel procurador dels tribunals Javier Roldán García sota la direcció lletrada de Juan Ignacio Sáez Vicente Almazán, i, com a part apel·lada, el senyor Rogelio Tamarit Sierra.
  
Decisió
  
En atenció a tot el que s'ha exposat, la Secció Sisena de l'Audiència Provincial de València, en nom del rei i per l'autoritat que confereix la Constitució aprovada pel poble espanyol, ha decidit:
  
Primer
  
Desestimar el recurs d'apel·lació interposat per la representació del senyor Francisco Botella Vendrell contra la sentència de 31 de juliol de 1997, que es confirma íntegrament.
  
Segon
  
Imposar les costes causades en aquesta alçada a l'apel·lant.
  
I, quan pertoque, amb un certificat literal d'aquesta resolució i l'ofici oportú, retorneu les actuacions originals al jutjat de procedència.
  
Aquesta és la nostra sentència, de la qual s'unirà un certificat al rotlle, que pronunciem, manem i firmem.
  
No s'hi pot interposar recurs de cassació.»
  
Aquesta cèdula es publica en el Diari Oficial de la Generalitat Valenciana, a fi que valga de notificació a la part incompareguda.
Diari Oficial de la Generalitat Valenciana


Sumari del DOGV 3647, del 17-12-1999 (1999/10834)

RESOLUCIÓ de 29 de novembre de 1999, de la Conselleria d'Economia i Hisenda, per la qual s'autoritza determinada generació de crèdit que afecta la Conselleria de Medi Ambient per un import de cinc-centes mil pessetes (500.000 PTA). Exp. 14.029/99-294.
-----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3647

Data del DOGV
:   17-12-1999

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   1999/10431


Organisme emissor
:   Conselleria d'Economia i Hisenda

Tipus de document
:   Resolució

RESOLUCIÓ de 29 de novembre de 1999, de la Conselleria d'Economia i Hisenda, per la qual s'autoritza determinada generació de crèdit que afecta la Conselleria de Medi Ambient per un import de cinc-centes mil pessetes (500.000 PTA). Exp. 14.029/99-294. [1999/A10290]
  
Per Decret 185/1999, de 19 d'octubre, del Govern Valencià, s'acceptà la donació a la Conselleria de Medi Ambient de 500.000 pessetes, import d'un premi obtingut pel senyor Guillermo Montesinos en el programa televisiu Waku Waku, que s'ha de destinar al Centre de Recuperació de Fauna Silvestre Forn del Vidre, de Castelló de la Plana.
  
És per això que la Conselleria de Medi Ambient proposa una generació de crèdit per import de 500.000 pessetes en el capítol d'inversions reals del programa 442.30, Conservació del Medi Natural, a través del projecte 1164, «Manteniment infraestructures de protecció de fauna i flora», i destinat al subprojecte «Centre de Recuperació de Fauna de Castelló».
  
En conseqüència, i en virtut del que estableixen els articles 17 i 19.b de la Llei 11/1998, de 29 de desembre, de Pressupostos de la Generalitat Valenciana per a l'exercici 1999, resolc:
  
Primer
  
S'autoritza l'augment del pressupost d'ingressos en l'aplicació pressupostària 780.00, «Transferències de capital. De famílies i institucions sense fins de lucre», per import de 500.000 pessetes.
  
Segon
  
S'autoritza l'augment de crèdit en l'aplicació pressupostària 31.10.229.47.3 per import de 500.000 pessetes.
  
València, 29 de novembre de 1999.- El conseller d'Economia i Hisenda: Vicente Rambla Momplet.